Wšedna akelaja

Wšedna akelaja (Aquilegia vulgaris) jo rostlina ze swójźby górkacowych rostlinow (Ranunculaceae).


 Wopis 
Wšedna akelaja jo trajne zele, kótarež dośěgnjo wusokosć wót 40 až do 80 cm.

Kijašk jo rowny a wjelgin roznogaśowany.

 Łopjena 
Łopjena su měnjate, dwójce tśilicbne a wobstoje z wogonkatych łopjeńkow. Wóni su cesto módrozelene. Spódne łopjena su dłujko wogonkate, mjaztym górne su sejźece.

 Kwiśonki 
Kwiśo wót maja až do julija. Nygajuce kwiśonki su módrowioletne, rědko rožojte abo běłe. Wóni wobstoje z pěś wótstojecych a pěś titkojtych, dłujko wótšogatych łopjeńkow a dośěgnu dłujkosć wót 3 až 5 cm. Jich proškowe łopjeńka jano mało wuseguju.

 Płody 
Płody su rowne a pěśdźělne. 

 Stojnišćo 
Rosćo w swětłych listowych lěsach, w kerčinach, na kšomach žywych płotow a na łukach. 

 Rozšyrjenje 
Rostlina jo w pśisamem cełej Europje rozšyrjona.

 Wužywanje 

 Pódobna družyna 
 Aquilegia atrata (śamna akelaja) ma brunowioletne kwiśonki. Jogo proškowe łopjeńka su dlejše.

 Nožki 

 Žrědła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, bok 280 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 220 

 Eksterne wótkaze 

Kategorija:Górkacowe rostliny
Kategorija:Šćitane rostliny